Kara Neumann-saken

Kara Neumann eller Kara Neumann-saken handler om døden til en 11 år gammel jente i Marathon County i Wisconsin 23. mars 2008.

Foreldrene trodde ikke på konvensjonelle legetjenester og mente de kunne helbrede datteren ved bønn. Foreldrene var medlemmer av nettsekten Unleavened Bread, som tidligere har kritisert flere delstater i USA for å fjerne retten til å nekte å benytte konvensjonelle legetjenester for barn på grunnlag av religion. Kara Neumanns foreldre mener de var i sin fulle rett til å nekte henne legetjenester på grunnlag av USAs grunnlov. Likevel har statsadvokaten tatt ut tiltale mot foreldrene for grov omsorgssvikt.

Denne saken har fornyet debatten i Amerikas forente stater om hvorvidt det skal være lovlig å nekte barn omsorgstjenester på basis av foreldrenes religion.

 Referanser 

Kategori:Alternativ behandling
Kategori:Religion i USA
Kategori:Rettssaker i USA
Kategori:Kriminalsaker fra USA
Kategori:Barndom
Kategori:Marathon County